 REPUBLIKA HRVATSKA

OSJEČKO-BARANJSKA ŽUPANIJA

 OPĆINA VLADISLAVCI

 NAČELNIK

Na temelju članka 10. Zakona o pravu na pristup informacijama ( «Narodne novine» broj 25/13) i članka 36. Statuta Općine Vladislavci („Službeni glasnik“ Općine Vladislavci broj 3/13), Općinski načelnik Općine Vladislavci donosi

**ODLUKU**

**o ostvarivanju javnosti rada izvršnog tijela**

Članak 1.

Ovom Odlukom uređuje se način ostvarivanja javnosti rada izvršnog tijela Općine Vladislavci.

Članak 2.

Javnosti rada izvršnog tijela Općine Vladislavci ostvaruje se:

* dostavom prijedloga akata upućenih Općinskom vijeću i medijima koji prate rad Općine,
* podnošenjem izvješća o radu Općinskom vijeću te odgovorima na pitanja članova Općinskog vijeća o radu izvršnog tijela, u skladu sa zakonom,
* aktivnim objavljivanjem informacija u dnevnim tiskovinama,
* objavljivanje priopćenja o aktivnostima iz djelovanja izvršnog tijela,
* stalnom dostupnošću izvršnog tijela pitanjima novinara, izravno ili putem službenika zaduženim za odnose s javnošću, u skladu s Zakonom o medijima,
* objavom akata iz djelokruga izvršnog tijela u «Službenom glasniku općine Vladislavci», kao i na web stranici Općine,
* objavom informacija o djelovanju izvršnog tijela na web stranici Općine,
* primanje stranaka u okviru građanskog sata,
* mogućnost izravne komunikacije s izvršnim tijelom putem elektroničke pošte,
* rješavanjem o pojedinačnim zahtjevima za pristup informacijama koje Općina posjeduje, kojima raspolaže, odnosno koje nadzire, u skladu sa Zakonom o pravu na pristup informacijama,
* ostvarivanjem prava na predstavke, u skladu s propisima koji uređuju spomenutu materiju,
* sudjelovanjem u javnim raspravama i drugim načinima komuniciranja s javnošću propisanim zakonom,
* ostalim načinima koje u pojedinim slučajevima odredi Općinski načelnik.

Članak 3.

Ova Odluka stupa na snagu osmog dana od dana donošenja i bit će objavljena u „Službenom glasniku“ Općine Vladislavci i na web stranici Općine Vladislavci.

KLASA: 011-01/15-01/01

URBROJ: 2158/07-03-15-01

Vladislavci, 21. travnja 2015.

Općinski načelnik

Marjan Tomas, v. r.